
Здравейте,


Желая да се регистрирам по наредба 26 за продажба на храни от животински произход. Фермата се намира на земя, която притежава член на семейството ми. Един от нужните документи за регистрацията е:


* копие от документ за собственост или право на ползване на обекта


Какво представлява този документ и как мога да се сдобия с него?


Също така:  

Чл. 16. Директните доставки на малки количества яйца могат да се извършват:  

1. до краен потребител или местен обект за търговия на дребно, разположен в същата административна област, на който е ползвател, наемател или собственик извършващият доставката първичен производител (фермер или сдружение на фермери);  

2. до местни обекти за обществено хранене, разположени в същата административна област;  

3. до общински пазари, разположени в същата административна област.


това означава ли, че не мога да продавам (напр. яйца) в област различна от тази в която са произведени?


 

Право на ползване на недвижим имот
==================================

 

Здравейте,


ясно е посочено в Наредбата, която цитирате, че е необходим документ за собственост или право на ползване на обекта, който следва да е на името на дружеството. Може в този смисъл да съставите договор за наем със собственика.  

Отново другия Ви въпрос – отговорът е положителен, могат да се продават яйца само в същата административна област.


Поздрави,  

адв. Николина Митова  

тел. 0898 303092


